Diari Oficial de la Generalitat Valenciana


Sumari del DOGV 820, del 09-05-1988 (1988/811071)

ORDRE de 4 de maig de 1988, de la Conselleria d'Agricultura i Pesca, per la qual s'estableixen, mitjançant l'Institut de Cooperativisme Agrari València, subvencions per a la formació, informació, difusió i promoció del cooperativisme agrari.
-------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1988/05/04/(1)/dof/vci/html**

### Dades del document

Número de DOGV
:   820

Data del DOGV
:   09-05-1988

Secció del DOGV
:   DISPOSICIONS GENERALS

Número del document
:   1988/811071


Data del document
:   04-05-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 4 de maig de 1988, de la Conselleria d'Agricultura i Pesca, per la qual s'estableixen, mitjançant l'Institut de Cooperativisme Agrari Valencià, subvencions per a la formació, informació, difusió i promoció del cooperativisme agrari.  
Per tal de difondre el coneixement de la fórmula cooperativa i promocionar aquestes entitats a les distintes comarques de la Comunitat Valenciana, atés que és l?instrument més adient que els agricultors poden utilitzar per millorar les seues condicions socials i econòmiques.  
En atenció d'aquests motius i fent ús de les facultats que tinc atribuïdes,  
ORDENE:  
Article primer  
La Conselleria d?agricultura i Pesca, fomentarà la formació, informació, difusió i promoció d'entitats cooperatives, mitjançant les ajudes tècniques i econòmiques que estimulen la constitució d'aquestes entitats en l?àmbit territorial de la Comunitat Valenciana.  
Article segon  
La Conselleria d?agricultura i Pesca subvencionarà la realització de les campanyes o activitats que realitzen les entitats representatives del moviment cooperatiu agrari, federacions i unions, i, excepcionalment, cooperatives agràries de primer i segon ordre.  
Article tercer  
Les entitats compreses en l'article anterior, podran ser subvencionades per a la realització de les activitats següents:  
a) Organització de campanyes d'informació de la fórmula cooperativa, mitjançant conferències, seminaris, articles de premsa i publicitat de tot tipus. I la contractació temporal de professionals durant el temps que dure la campanya.  
b) Visites per a conèixer realitats cooperatives.  
c) Estudis sociològics per a detectar el nivell de coneixements del sector agrari en relació amb la fórmula cooperativa.  
d) Quantes activitats es consideren convenients per a la consecució de l?objectiu plantejat.  
Article quart  
Les entitats que vulguen acollir-se a les subvencions establertes en aquesta Ordre hauran de presentar a la Conselleria d'Agricultura i Pesca, la instància de sol·licitud de l'ajuda junt amb els documents següents:  
- Justificants que acrediten el compliment per part de l'entitat sol·licitant de les obligacions fiscals i amb la Seguretat Social.  
- Programa de les activitats d'informació, difusió i promoció.  
- Pressupost de les despeses per a la realització de les activitats previstes.  
Article cinqué  
Les subvencions podran cobrir el 100% del cost de la campanya o de les activitats que es realitzen, quan es considerarà d'interés summe per al desplegament del cooperativisme agrari valencià.  
Article sisé  
Després de pagar la subvenció, les entitats beneficiàries acreditaran amb els documents justificatius les despeses realitzades amb motiu de les activitats proposades.  
Article seté  
Les sol·licituds de subvencions regulades en aquesta Ordre, caldrà dirigir-les al Conseller d?agricultura i Pesca i podran presentar-les al Registre General de la Conselleria d?agricultura i Pesca, situat a València, c/ Amadeu de Savoia núm. 2 - 3r, o utilitzar qualsevol altre mitjà dels prevists en la Llei de Procediment Administratiu.  
Article vuité  
Les subvencions a què es refereix aquesta Ordre es pagaran amb càrrec als crèdits per a transferències de capital del Programa de l'Institut de Cooperativisme Agrari Valencià.  
DISPOSICIO FINAL  
Aquesta Ordre entrarà en vigor el dia de la publicació en el Diari Oficial de la Generalitat Valenciana.  
València, 4 de maig de 1988.  
El Conseller d?agricultura i Pesca,  
LUIS FONT DE MORA MONTESINOS


Còpia Permalink ELI